Brüsszel, 16.2.2005

COM(2005) 57 végleges

2002/0124 (COD)

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja alapjánaz Európai Parlament által

AZ EURÓPAI PARLAMENT ÉS A TANÁCS IRÁNYELVE A 72/166/EGK, A 84/5/EGK, A 88/357/EGK ÉS A 90/232/EGK TANÁCSI IRÁNYELV, VALAMINT A GÉPJÁRMŰ-FELELŐSSÉGBIZTOSÍTÁSRÓL SZÓLÓ 2000/26/EK IRÁNYELV MÓDOSÍTÁSÁRÓL (ÖTÖDIK GÉPJÁRMŰ-BIZTOSÍTÁSI IRÁNYELV)

A BIZOTTSÁG JAVASLATÁNAK MÓDOSÍTÁSA az EK-Szerződés 250. cikkének (2) bekezdése alapján

2002/0124 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

AZ EURÓPAI PARLAMENT ÉS A TANÁCS IRÁNYELVE A 72/166/EGK, A 84/5/EGK, A 88/357/EGK ÉS A 90/232/EGK TANÁCSI IRÁNYELV, VALAMINT A GÉPJÁRMŰ-FELELŐSSÉGBIZTOSÍTÁSRÓL SZÓLÓ 2000/26/EK IRÁNYELV MÓDOSÍTÁSÁRÓL (ÖTÖDIK GÉPJÁRMŰ-BIZTOSÍTÁSI IRÁNYELV)

(EGT vonatkozású szöveg)

1. Bevezetés

Az EK-Szerződés 251. cikke (2) bekezdése harmadik albekezdésének c) pontja alapján a Bizottság véleményt nyilvánít az Európai Parlament által a második olvasat során javasolt módosításokról. A Bizottság a Parlament által javasolt hét módosításról a következő véleményt adja:

2. Előzmények

A javaslatnak az EP és a Tanács felé történt továbbításának napja (COM(2002) 244 végleges – 2002/0124 COD): | 2002.6.7.[1] |

A Európai Gazdasági és Szociális Bizottság által adott vélemény időpontja: | 2003.2.26/27.[2] |

Az Európai Parlament véleményének dátuma, első olvasat: | 2003.10.22.[3] |

A közös álláspont elfogadásának dátuma: A Tanács közös álláspontjára adott bizottsági közlemény dátuma: Az Európai Parlament véleményének dátuma, második olvasat: | 2004.4.26. 2004.4.30.[4] 2005.1.12. |

3. A javaslat célja

A javaslat célja, hogy felülvizsgálja a jelenleg érvényben lévő gépjármű-biztosítási irányelveket annak érdekében, hogy

- frissítse (a gépjármű-biztosítási irányelvek jelenlegi rendelkezéseinek nagy részét az 1970-es és 1980-as években fogadták el), és előmozdítsa a gépjárműbalesetek károsultjainak a kötelező biztosítás által megvalósuló védelmét,

- pótolja az irányelvek hiányosságait és tisztázza egyes rendelkezéseit, ezáltal fokozott konvergenciát biztosítson a tagállamok általi értelmezés és alkalmazás tekintetében,

- megoldással szolgáljon a gyakran felmerülő problémákra, és ezáltal megteremtse a gépjármű-biztosítás hatékonyabb közös piacát.

4. A bizottság véleménye az Európai Parlament módosításairól

- A második olvasat során a Parlament hét módosítást fogadott el a Tanács közös álláspontjához. A szöveg egyes szempontjait anélkül fejlesztették tovább, hogy a közös álláspont és a bizottsági javaslat lényegét és elveit befolyásolták volna. A Bizottság mind a hét módosítást elfogadja.

- Ezek a módosítások a következők:

Módosítás száma | A közös álláspont rendelkezése |

4. | 18. PREAMBULUMBEKEZDÉS (importált gépjárművek biztosítási fedezete), a 90/232/EGK irányelv 4a. cikke (1) bekezdésével kapcsolatban. A módosítás megfogalmazásbeli változtatásokat vezet be: a „jegyezték be” kifejezés helyébe az „elérhető” kifejezés lép (l. 11. módosítás). |

6. | 23B. PREAMBULUMBEKEZDÉS (joghatóság): a károsult számára annak lehetősége, hogy a tartózkodási helye szerinti tagállamban vonhassa perbe a biztosítót, kifejezetten elismerést nyer. Ezt a lehetőséget, amelyet a 44/2001/EK rendelet biztosít, nem ismerte el a 2000/26/EK negyedik gépjármű-biztosítási irányelv (l. 12. módosítás). |

11. | 4. CIKK 4. PONT (importált gépjárművek biztosítási fedezete), a 90/232/EGK irányelv 4a. cikke (1) bekezdésével kapcsolatban. A módosítás megfogalmazásbeli változtatásokat vezet be: az „importálnak” szó helyébe az „elküldték” szó lép. Továbbá az „attól az időponttól fogva, amikor a járművet leszállították, rendelkezésre bocsátották vagy elküldték a vevőnek, legfeljebb harminc napig” kifejezés helyébe a „a szállítmány vevő általi átvételét követő harminc napig” kifejezés lép. |

12. | 5. CIKK 1. PONT (joghatóság): új, 16A. preambulumbekezdéssel egészítik ki a 2000/26/EK negyedik gépjármű-biztosítási irányelvet, hogy kifejezetten elismerjék a károsultak számára annak lehetőségét, hogy a tartózkodási helyük szerinti tagállamban vonhassák perbe a biztosítót a 44/2001/EK rendeletnek megfelelően. |

Módosítás száma | A közös álláspont rendelkezése |

17. | 10. PREAMBULUMBEKEZDÉS (a fedezet legkisebb összegei): Két új mondatot illesztenek be a gépjárműbalesetek károsultjainak a teljes és tisztességes kárpótlására irányuló igény hangsúlyozására. |

18. | 2. CIKK (2) ÉS (3) BEKEZDÉS (legkisebb fedezeti összegek) a 84/5/EGK második gépjármű-biztosítási irányelv 1. cikkének (2) és (3) bekezdésével összefüggésben: A módosítás célja tisztázni, hogy a tagállamok megválaszthatják, hogy a személyi sérülések fedezésére szolgáló minimális összegként a sérültenkénti 1 000 000 eurós vagy a kárigényenkénti (a károsultak számától független) 5 000 000 eurós összeget határozzák meg. Az új minimális biztosítási összegek végrehajtására biztosított ötéves átmeneti időszak nem lesz kötelező, de a tagállamok megkövetelhetik. Ez az időszak a végrehajtás napjától kezdődik majd. Némi megfogalmazásbeli módosítást eszközöltek a minimális összegek automatikus időszakos felülvizsgálatát érintő rendelkezésben. |

20. | 5. CIKK, 2A. PONT új (a kárrendezéshez szükséges minimális adatmennyiség hozzáférhetősége): a 2000/26/EK negyedik gépjármű-biztosítási irányelv egy új, 6a. cikkel egészül ki, amelynek megfelelően a tagállamok megfelelő intézkedéseket tesznek annak megkönnyítése érdekében, hogy a károsultak és egyéb érdekelt felek hozzáférjenek a kárrendezéshez szükséges minimális adatmennyiséghez. |

5. Következtetés

A EK-Szerződés 250. cikkének (2) bekezdése alapján a Bizottság javaslatát a fentiek szerint módosítja.

[1] HL C 227/E., 2002.9.24., 387–392. o.

[2] HL C 95., 2003.4.23., 45–47. o.

[3] P5_TA(2003)0446.

[4] COM(2004) 351 végleges.